Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 404/93 του Συμβουλίου περί κοινής οργάνωσης αγοράς στον τομέα της μπανάνας Σύσταση για απόφαση του Συμβουλίου με την οποία εξουσιοδοτείται η Επιτροπή να διαπραγματευτεί συμφωνία με τις χώρες που έχουν ουσιαστικά συμφέροντα στον τομέα της προμήθειας μπανανών για την κατανομή των δασμολογικών ποσοστώσεων και της παραδοσιακής ποσότητας ΑΚΕ (98/C 75/05) COM(1998) 4 τελικό - 98/0013(CNS) (Υποβλήθηκαν από την Επιτροπή στις 16 Ιανουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άθρο 43,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

(1) ότι απαιτούνται ορισμένες τροποποιήσεις του καθεστώτος συναλλαγών με τις τρίτες χώρες, το οποίο θεσπίσθηκε από τον τίτλο IV του κανονισμού (ΕΟΚ) αριθ. 404/93 (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2) 7

(2) ότι πρέπει να τηρηθούν οι διεθνείς δεσμεύσεις, οι οποίες αναλήφθηκαν από την Κοινότητα στο πλαίσιο του Παγκόσμιου Οργανισμού Εμπορίου, ο οποίος στο εξής καλείται ΠΟΕ, καθώς επίσης και τις δεσμεύσεις που αναλήφθηκαν έναντι των μερών που συνυπέγραψαν την τέταρτη Σύμβαση του Λομέ, με ταυτόχρονη εξασφάλιση της υλοποίησης των στόχων της κοινής οργάνωσης αγοράς στον τομέα της μπανάνας 7

(3) ότι καθορίσθηκε στον ΠΟΕ βασική δασμολογική ποσόστωση 2 200 000 τόνων με μειωμένο δασμό 75 Ecu ανά τόνο 7

(4) ότι η αύξηση της κατανάλωσης που προκύπτει από την διεύρυνση της Κοινότητας δικαιολογεί το άνοιγμα αυτόνομης δασμολογικής ποσόστωσης 353 000 τόνων 7 ότι είναι σκόπιμο, στα πλαίσιο της αυτόνομης αυτής ποσόστωσης, να μειωθεί σε 300 Ecu ανά τόνο ο δασμός που εφαρμόζεται πέραν της προαναφερθείσας δασμολογικής ποσόστωσης 7 ότι η μείωση αυτή δικαιολογείται ιδίως από την ανάγκη εξασφάλισης επαρκούς εφοδιασμού της κοινοτικής αγοράς με ταυτόχρονη διατήρηση της ισορροπίας του ανταγωνισμού με τις εισαγωγές μπανανών καταγωγής χωρών ΑΚΕ 7

(5) ότι για τις παραδοσιακές μπανάνες ΑΚΕ, η διατήρηση της συνολικής ποσότητας των 857 700 τόνων που απολαύει καθεστώτος εισαγωγής με μηδενικό δασμό, διατηρεί την πρόσβαση στην κοινοτική αγορά των προμηθευτριών χωρών παραδοσιακών ποσοτήτων σύμφωνα με τις διατάξεις του πρωτοκόλλου αριθ. 5 που επισυνάπτεται στην τέταρτη Σύμβαση του Λομέ καθώς και τους κανόνες του ΠΟΕ 7

(6) ότι, λαμβανομένων υπόψη των υποχρεώσεων που απορρέουν από τη Σύμβαση του Λομέ, και ιδίως από το άρθρο 168, και λαμβανομένης υπόψη της ανάγκης εξασφάλισης επαρκών συνθηκών ανταγωνιστικότητας για τις μη παραδοσιακές μπανάνες ΑΚΕ, η εφαρμογή κατά την εισαγωγή των μπανανών αυτών προτίμησης 200 Ecu επιτρέπει να διατηρηθούν οι εν λόγω εμπορικές ροές στο πλαίσιο του νέου καθεστώτος εισαγωγής που θεσπίζεται από τον παρόντα κανονισμό 7

(7) ότι πρέπει να χρησιμοποιηθεί ένα ενιαίο κριτήριο για τον καθορισμό των παραγωγικών χωρών που έχουν ουσιαστικά συμφέροντα στον τομέα της προμήθειας μπανανών προκειμένου να πραγματοποιηθεί κατανομή των δασμολογικών ποσοστώσεων και, εφόσον χρειαστεί, της παραδοσιακής ποσότητας ΑΚΕ 7 ότι στην περίπτωση που δεν θα ήταν λογικά δυνατόν να υπάρξει συμφωνία με τις χώρες αυτές, είναι αναγκαίο να εξουσιοδοτηθεί η Επιτροπή, να προβεί, συνεπικουρούμενη από επιτροπή που συνίσταται από αντιπροσώπους των κρατών μελών, στην κατανομή αυτή σύμφωνα με το εν λόγω κριτήριο 7

(8) ότι πρέπει να υπάρξει πρόβλεψη για την εξασφάλιση της τροποποίησης του όγκου της αυτόνομης δασμολογικής ποσόστωσης προκειμένου να ληφθεί υπόψη μία αύξηση της κοινοτικής ζήτησης που διαπιστώνεται στο πλαίσιο ενός ισοζυγίου εφοδιασμού 7 ότι πρέπει επίσης να υπάρξει πρόβλεψη προκειμένου να αντιμετωπίζονται έκτακτες περιστάσεις που μπορούν να επηρεάσουν τον εφοδιασμό της κοινοτικής αγοράς και η οποία επιτρέπει τη λήψη ειδικών κατάλληλων μέτρων 7

(9) ότι πρέπει να εξεταστεί η λειτουργία των διατάξεων που θεσπίζονται από τον παρόντα κανονισμό μετά το πέρας επαρκούς δοκιμαστικής περιόδου 7

(10) ότι πρέπει, κατά συνέπεια, να υπάρξουν οι κατάλληλες τροποποιήσεις στον τίτλο IV του κανονισμού (ΕΟΚ) αριθ. 404/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα άρθρα 16 έως 20 του τίτλου IV του κανονισμού (ΕΟΚ) αριθ. 404/93 αντικαθίστανται από το ακόλουθο κείμενο:

«Άρθρο 16

Τα άρθρα 16 έως και 20 του παρόντος τίτλου εφαρμόζονται αποκλειστικά στα νωπά προϊόντα που υπάγονται στον κωδικό ΣΟ ex 0803 00 19.

Για τους σκοπούς του παρόντος τίτλου:

1. "οι παραδοσιακές εισαγωγές των κρατών ΑΚΕ" αντιστοιχούν στις εισαγωγές στην Κοινότητα μπανανών καταγωγής των προμηθευτριών χωρών που αναφέρονται στο παράρτημα, μέχρι την ποσότητα 857 700 τόνων (καθαρό βάρος) ετησίως 7 οι μπανάνες που αποτελούν αντικείμενο των εισαγωγών αυτών ονομάζονται "παραδοσιακές μπανάνες ΑΚΕ" 7

2. "οι μη παραδοσιακές εισαγωγές κρατών ΑΚΕ" αντιστοιχούν στις εισαγωγές στην Κοινότητα μπανανών καταγωγής κρατών ΑΚΕ, που δεν εμπίπτουν στον ορισμό του στοιχείου 1 ανωτέρω 7 οι μπανάνες που αποτελούν αντικείμενο των εισαγωγών αυτών ονομάζονται "μη παραδοσιακές μπανάνες ΑΚΕ" 7

3. "οι εισαγωγές τρίτων χωρών μη ΑΚΕ" αντιστοιχούν στις μπανάνες που εισάγονται στην Κοινότητα καταγωγής τρίτων χωρών εκτός των κρατών ΑΚΕ 7 οι μπανάνες που αποτελούν αντικείμενο των εισαγωγών αυτών ονομάζονται "μπανάνες τρίτων χωρών" 7

Άρθρο 17

Για κάθε εισαγωγή μπανανών στην Κοινότητα απαιτείται η προσκόμιση πιστοποιητικού εισαγωγής, το οποίο εκδίδεται από τα κράτη μέλη μετά από αίτηση οποιουδήποτε ενδιαφερομένου, ανεξάρτητα από τον τόπο εγκατάστασής του στην Κοινότητα, με την επιφύλαξη των ειδικών διατάξεων που έχουν προβλεφθεί για την εφαρμογή των άρθρων 18 και 19.

Το πιστοποιητικό εισαγωγής ισχύει σε ολόκληρη την Κοινότητα. Εκτός από εξαιρέσεις, οι οποίες αποφασίζονται σύμφωνα με τη διαδικασία που προβλέπεται στο άρθρο 27, η έκδοση των πιστοποιητικών αυτών εξαρτάται από τη σύσταση εγγύησης, η οποία εξασφαλίζει την τήρηση της υποχρέωσης εισαγωγής, υπό τους όρους του παρόντος κανονισμού, κατά τη διάρκεια ισχύος του πιστοποιητικού, και η οποία καταπίπτει, εκτός περιπτώσεων ανωτέρας βίας, εν όλω ή εν μέρει, εφόσον η εισαγωγή δεν πραγματοποιηθεί εντός της προθεσμίας αυτής ή εάν πραγματοποιηθεί μόνον εν μέρει.

Άρθρο 18

1. Ανοίγεται κάθε έτος δασμολογική ποσόστωση 2,2 εκατομμυρίων τόνων (καθαρό βάρους) για τις εισαγωγές μπανανών τρίτων χωρών και μη παραδοσιακών μπανανών ΑΚΕ.

Στο πλαίσιο της δασμολογικής αυτής ποσόστωσης, οι εισαγωγές μπανανών τρίτων χωρών υπόκεινται σε δασμό 75 Ecu ανά τόνο και οι εισαγωγές μη παραδοσιακών μπανανών ΑΚΕ υπόκεινται σε μηδενικό δασμό.

2. Ανοίγεται κάθε έτος συμπληρωματική δασμολογική ποσόστωση 353 000 τόνων (καθαρό βάρος) για τις εισαγωγές μπανανών τρίτων χωρών και μη παραδοσιακών μπανανών ΑΚΕ.

Στο πλαίσιο της δασμολογικής αυτής ποσόστωσης, οι εισαγωγές μπανανών τρίτων χωρών υπόκεινται σε είσπραξη δασμού 300 Ecu ανά τόνο και οι εισαγωγές μη παραδοσιακών μπανανών ΑΚΕ υπόκεινται σε δασμό 100 Ecu ανά τόνο.

3. Οι εισαγωγές παραδοσιακών μπανανών ΑΚΕ υπόκεινται σε μηδενικό δασμό.

4. Στην περίπτωση κατά την οποία δεν θα ήταν λογικά δυνατό να επιτευχθεί συμφωνία με όλα τα συμβαλλόμενα μέρη του ΠΟΕ, τα οποία έχουν σημαντικά συμφέροντα στον τομέα της προμήθειας μπανανών, η Επιτροπή εξουσιοδοτείται να κατανείμει τις δασμολογικές ποσοστώσεις που προβλέπονται στις παραγράφους 1 και 2 καθώς επίσης και την παραδοσιακή ποσότητα ΑΚΕ, μεταξύ αποκλειστικά των προμηθευτριών χωρών που έχουν σημαντικά συμφέροντα στον τομέα της προμήθειας μπανανών σύμφωνα με τη διαδικασία που προβλέπεται στο άρθρο 27.

5. Κατά παρέκκλιση του άρθρου 15, οι μη παραδοσιακές μπανάνες ΑΚΕ που εισάγονται εκτός των δασμολογικών ποσοστώσεων που αναφέρονται στις παραγράφους 1 και 2 υπόκεινται στην είσπραξη δασμόυ ανά τόνο, ο οποίος ανέρχεται σε ποσό ίσο με το δασμό που αναφέρονται στο άρθρο 15, μείον 200 Ecu.

6. Τα ποσά των δασμών που καθορίζονται στο παρόν άρθρο μετατρέπονται σε εθνικό νόμισμα με τη χρήση των συντελεστών που εφαρμόζονται για τα εν λόγω προϊόντα στο πλαίσιο του κοινού δασμολογίου.

7. Ο όγκος της συμπληρωματικής δασμολογικής ποσόστωσης της παραγράφου 2 μπορεί να αυξηθεί εφόσον αυξηθεί η ζήτηση της Κοινότητας, με βάση ένα ισοζύγιο παραγωγής, κατανάλωσης καθώς και εισαγωγών και εξαγωγών.

Ο καθορισμός των συστατικών στοιχείων του ισοζυγίου, η έγκρισή του καθώς και η αύξηση της συμπληρωματικής δασμολογικής ποσόστωσης πραγματοποιούνται σύμφωνα με τη διαδικασία που προβλέπεται στο άρθρο 27.

8. Σε περίπτωση ανάγκης, εφόσον ο εφοδιασμός της κοινοτικής αγοράς επηρεάζεται από έκτακτες περιστάσεις που πλήττουν τις συνθήκες παραγωγής ή εισαγωγής, η Επιτροπή θεσπίζει ειδικά αναγκαία μέτρα σύμφωνα με τη διαδικασία που προβλέπεται στο άρθρο 27.

Στην περίπτωση αυτή, ο όγκος της συμπληρωματικής δασμολογικής ποσόστωσης, που προβλέπεται στην παράγραφος 2, μπορεί να προσαρμοστεί με βάσει το ισοζύγιο που αναφέρεται στην παράγραφο 7. Τα ειδικά μέτρα μπορούν να παρεκκλίνουν από τις διατάξεις που θεσπίζονται κατ' εφαρμογή του άρθρου 19 παράγραφος 1. Τα μέτρα αυτά δεν πρέπει να εισάγουν καμία δίακριση μεταξύ των προελεύσεων εφοδιασμού.

9. Οι ποσότητες μπανάνας τρίτων χωρών, οι παραδοσιακές μπανάνες ΑΚΕ και οι μη παραδοσιακές μπανάνες ΑΚΕ που επανεξάγονται εκτός της Κοινότητας, δεν υπολογίζονται στις αντίστοιχες δασμολογικές ποσοστώσεις.

Άρθρο 19

1. Η διαχείριση των δασμολογικών ποσοστώσεων που αναφέρονται στο άρθρο 18 παράγραφοι 1 και 2, καθώς και οι εισαγωγές παραδοσιακών μπανανών ΑΚΕ, πραγματοποιούνται σύμφωνα με τη μέθοδο που στηρίζεται στη λήψη υπόψη των παραδοσιακών ροών συναλλαγών (σύμφωνα με τη μέθοδο που ονομάζεται "παραδοσιακοί/νεοαφιχθέντες").

Σε περίπτωση ανάγκης, άλλες κατάλληλες μέθοδοι μπορούν να θεσπιστούν.

Η Επιτροπή θεσπίζει τις αναγκαίες λεπτομέρειες εφαρμογής σύμφωνα με τη διαδικασία που προβλέπεται στο άρθρο 27.

2. Η θεσπιζόμενη μέθοδος διαχείρισης λαμβάνει υπόψη, εφόσον καθίσταται σκόπιμο, τις ανάγκες εφοδιασμού της αγοράς της Κοινότητας και την ανάγκη εξασφάλισης της ισορροπίας της.

Άρθρο 20

Η Επιτροπή θεσπίζει τις λεπτομέρειες εφαρμογής του παρόντος τίτλου σύμφωνα με τη διαδικασία που προβλέπεται στο άρθρο 27. Οι λεπτομέρειες αυτές αφορούν ιδίως:

α) τις διατάξεις που εξασφαλίζουν τη φύση, την προέλευση και την καταγωγή του προϊόντος 7

β) τις διατάξεις σχετικά με την αναγνώριση του εγγράφου που καθιστά δυνατή την επαλήθευση των εγγυήσεων που αναφέρονται στο στοιχείο α) 7

γ) τους όρους έκδοσης και τη διάρκεια ισχύος των πιστοποιητικών εισαγωγής 7

δ) τα αναγκαία ειδικά μέτρα, ανάλογα με την περίπτωση, για τη διευκόλυνση της μετάβασης από το καθεστώς εισαγωγής που εφαρμόζεται από την 1η Ιουλίου 1993 στο καθεστώς που θεσπίζεται από τον παρόντα τίτλο IV 7

ε) τα μέτρα που είναι αναγκαία για την τήρηση των υποχρεώσεων που απορρέουν από τις συμφωνίες που συνάφθηκαν από την Κοινότητα σύμφωνα με το άρθρο 228 της συνθήκης.»

Άρθρο 2

Το άρθρο 32 του κανονισμού (ΕΟΚ) αριθ. 404/93 αντικαθίσταται από το ακόλουθο κείμενο:

«Άρθρο 32

1. Το αργότερο έως τις 31 Δεκεμβρίου 2005, η Επιτροπή υποβάλει έκθεση στο Ευρωπαϊκό Κοινοβούλιο και το Συμβούλιο σχετικά με την εφαρμογή του παρόντος κανονισμού.

2. Στην έκθεση αυτή περιλαμβάνεται, ιδίως, η ανάλυση της εξέλιξης της ροής του εμπορίου των μπανανών της Κοινότητας, των τρίτων χωρών και των χωρών ΑΚΕ καθώς και η αξιολόγηση της λειτουργίας του καθεστώτος που εφαρμόζονται στις εισαγωγές.»

Άρθρο 3

1. Το άρθρο 15α του κανονισμού (ΕΟΚ) αριθ. 404/93 καταργείται.

2. Το παράρτημα του κανονισμού (ΕΟΚ) αριθ. 404/93 αντικαθίσταται από το παράρτημα του παρόντος κανονισμού.

Άρθρο 4

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη και ισχύει άμεσα σε κάθε κράτος μέλος.

(1) ΕΕ L 47 της 25.2.1993, σ. 1.

(2) ΕΕ L 349 της 31.12.1994, σ. 105.

ΠΑΡΑΡΤΗΜΑ

Παραδοσιακές εισαγωγές των κρατών ΑΚΕ

Εισαγωγές καταγωγής των ακόλουθων προμηθευτριών χωρών εντός του ορίου των 857 700 τόνων (καθαρό βάρος) ετησίως:

Ακτή Ελεφαντοστούν

Καμερούν

Σουρινάμ

Σομαλία

Τζαμάικα

Αγία-Λουκία

Άγιος Βικέντιος και Γρεναδίνες

Δομινικανική Δημοκρατία

Μπελίζε

Πράσινο Ακρωτήριο

Γρενάδα

Μαδαγασκάρη